Accidentat grav în luna iunie a anului 2023, internaționalul englez Tammy Abraham a revenit la antrenamentele celor de la AS Roma, antrenorul Daniele De Rossi profitând de pauza cauzată de meciurile internaționale.
Tammy Abraham (AS Roma) a efectuat prima sesiune de pregătire după 9 luni
În august 2021, AS Roma l-a transferat definitiv pe Tammy Abraham de la Chelsea pentru suma de 41 de milioane de euro.
Atacantul englez și-a făcut imediat simțită prezența și a adunat rapid cifre bune în tricoul echipei de pe Olimpico.
În finalul sezonului trecut, Abraham a suferit o accidentare gravă într-un meci contra celor de la Spezia, iar verdictul a fost unul crunt: ruptură a ligamentului încrucişat anterior de la genunchiul stâng.
Englezul a fost supus unei intervenții chirurgicale, iar recuperarea a fost grea și anevoioasă.
Daniele De Rossi a profitat de pauza cauzată de meciurile internaționale și a efectuat o sesiune de pregătire lipsită aproape în totalitate de încărcătură fizică, pe care atacantul englez a reuşit să o finalizeze fără complicaţii, alături de ceilalţi colegi ai săi.
Sunt 291 de zile de la accidentarea sa, iar acesta va alterna antrenamentele colective cu cele individuale, pentru a-şi finaliza recuperarea fără sincope.
Mai mult decât atât, deși englezul nu este apt de joc, acesta a fost introdus de antrenorul Daniele De Rossi în lotul partidei disputate duminica trecută, cu Sassuolo, pentru a-i da un plus de încredere.
Abraham mai are contract cu Roma până în vara anului 2026, iar cota sa de piață a ajuns în prezent la 35 de milioane de euro.
\uD83C\uDFF4\uDB40\uDC67\uDB40\uDC62\uDB40\uDC65\uDB40\uDC6E\uDB40\uDC67\uDB40\uDC7F\uD83D\uDD1C Tammy Abraham (26) is slowly returning for AS Roma! Today, he'll work partially with the full squad with hope to return to the bench soon, reports @AliprandiJacopo.
— EuroFoot (@eurofootcom) March 21, 2024
He's been out for around 285 days with ACL injury, so really big moment. \uD83D\uDFE1\uD83D\uDD34 pic.twitter.com/IEFMaN4pHP